Savoyard-dal
Dzindzin, Dzindzin, Dzindzin, Dzin,
Álljatok meg egy kicsinyt,
Nézzétek a kis fiut,
A ki előtökbe fut;
A kis fiút, a kis lyánt,
Tánczol, ugrik, csókot hány.
Hupp happ hupp, Hupp happ hupp,
— Rövid láb, hosszú papucs!

Dzindzem, Dzindzem, Dzindzem, Dzem!
A hegyek közt születtem!
Málén tartott az anyám,
De az is elfogyott ám!
Párisba kellett mennem,
Jaj be sokat éheztem!
Az nem jó, az nem jó!
Jobb Párisnál a kunyhó.

Dzindzin, Dzindzin, Dzindzin, Dzin,
Adjatok már egy kicsinyt!
Csak úgy ugrunk, éneklünk,
Ha garast löktök nekünk,
Ugorj Anna, ugorj Jaques,
Igy élnek el az árvák!
Merci oh! Merci oh!
Gyűlt egy kis útravaló.

versek